
Parlamentul  României

Camera  Deputaţilor
Comisia pentru sănătate şi familie
        Nr. 28/ 165/12 septembrie 2012                                     

BIROULUI PERMANENT 

AL

CAMEREI  DEPUTAŢILOR,

   Vă înaintăm raportul asupra proiectului de Lege privind alocaţiile de hrană pentru consumurile colective din unităţile sanitare publice (PLx 166/2011). Proiectul de lege a fost adoptat de Senat în şedinţa din 30 martie 2011, în calitate de primă Cameră sesizată, şi  trimis Comisiei pentru sănătate şi familie, pentru examinare în fond, cu adresa  nr.PLx 166 din 4 aprilie 2011, Camera Deputaţilor fiind Cameră decizională. 
La întocmirea raportului, Comisia a avut în vedere avizul Consiliului Legislativ nr.1579/20.12.2010, avizul Comisiei juridice, de disciplină şi imunităţi nr.PLx166/2011, avizul Comisiei pentru buget, finanţe şi bănci nr.125/03.05.2011, avizul Comisiei pentru egalitatea de şanse pentru femei şi bărbaţi nr.37/205/19.04.2011, precum şi punctul de vedere al Ministerului Sănătăţii nr.43231/03.09.2012.

În raport de obiectul şi conţinutul său, proiectul de lege  face parte din categoria legilor ordinare. 

PREŞEDINTE,

RODICA NASSAR






[image: image2.png]



Parlamentul  României

Camera  Deputaţilor
Comisia pentru sănătate  şi familie
        Nr. 28/ 165/12 septembrie 2012        
R A P O R T
asupra proiectului de Lege privind alocaţiile de hrană pentru consumurile colective din unităţile sanitare publice 

(PLx 166/2011)

 1. Cu adresa nr. PLx 166 din 4 aprilie 2011 Comisia pentru sănătate şi familie a fost sesizată, în fond, în conformitate cu prevederile art.95 din Regulamentul Camerei Deputaţilor, republicat, cu dezbaterea proiectului de Lege privind alocaţiile de hrană pentru consumurile colective din unităţile sanitare publice (PLx 166/2011), adoptat de Senat în şedinţa din 30 martie 2011, în calitate de primă Cameră sesizată, Camera Deputaţilor fiind Cameră decizională.
La întocmirea raportului, Comisia a avut în vedere avizul Consiliului Legislativ nr.1579/20.12.2010, avizul Comisiei juridice, de disciplină şi imunităţi nr.PLx166/2011, avizul Comisiei pentru buget, finanţe şi bănci nr.125/03.05.2011, avizul Comisiei pentru egalitatea de şanse pentru femei şi bărbaţi nr.37/205/19.04.2011, precum şi punctul de vedere al Ministerului Sănătăţii nr.43231/03.09.2012.

 2. În raport de obiectul şi conţinutul său, proiectul de lege  face parte din categoria legilor ordinare. 

Proiectul de Lege are ca obiect de reglementare stabilirea nivelului alocaţiilor de hrană pentru consumurile colective din unităţile sanitare publice.
3. Comisia pentru sănătate şi familie a dezbătut proiectul de lege în şedinţa din 11 septembrie 2012. La şedinţa comisiei au fost prezenţi 14 deputaţi din cei 17 membri ai comisiei. La dezbateri a participat, în calitate de invitat, domnul Răzvan Vulcănescu, secretar de stat în cadrul Ministerului Sănătăţii. Raportul Comisiei a fost adoptat cu majoritate de  voturi .

4. În urma dezbaterilor, Comisia pentru sănătate şi familie propune plenului Camerei Deputaţilor respingerea  proiectului de Lege privind alocaţiile de hrană pentru consumurile colective din unităţile sanitare publice (PLx 166/2011), din următoarele considerente:
- stabilirea alocaţiilor de hrană pentru consumurile colective din unităţile sanitare publice este reglementată în prezent de Hotărârea Guvernului nr.429/2008 privind nivelul alocaţiilor de hrană pentru consumurile colective din unităţile sanitare publice, act normativ, emis în baza Ordonanţei Guvernului nr.80/2001 privind stabilirea unor normative de cheltuieli pentru autorităţile administraţiei publice şi instituţiile publice, aprobată cu modificări prin Legea nr.247/2002;
- totodată, în cadrul expunerii de motive, iniţiatorii nu precizează sursele financiare necesare aplicării măsurilor propuse, încălcându-se astfel dispoziţia art.138 alin.(5) din Constituţia României, republicată.

PREŞEDINTE,
RODICA NASSAR
Întocmit,

Livia Spînu – consilier parlamentar

